stanford-oval/wikipedia huggingface dataset:
Jonna Pirinen
Ura

Jonna tuli suurelle yleisölle tutuksi vuonna 2002 järjestetystä Popstars-kykyjenetsintäkilpailusta. Jonna valittiin neljänneksi jäseneksi Suomen ensimmäiseen Popstars-bändiin, joka tunnettiin nimellä Gimmel. Erimielisyyksien takia Jonna jätti bändin jo kuukauden jälkeen ja lähti soolouralle. Soolouralle ovat mahtuneet mm. hitit Tyytyväinen, Sateen jälkeen, Paljon tarjolla, Jäässä sekä hiphop-artisti Cheekin kanssa tehty duetto Liiku ja Cheddar-nimisen hiphop-artistin kanssa tehty Summer Jam. Jonnan kolmannella albumilla "Lähempänä totuutta" on duetto Explain ruotsalaisen popparin Darinin kanssa.
Vuonna 2003 Jonna esiintyi Marco Bjurstömin musikaaleissa "Grease" (Helsingin Kaupunginteatteri) ja "Hair" (Peacock teatteri). Syksyllä 2004 Jonna juonsi TV2:lla Tarinatalon tuottamaa musiikkiohjelmaa "Voice out!".
Kolmannen albuminsa jälkeen Jonna lähti etsimään uusia tuulia musiikkiinsa Los Angelesiin USA:han. Hän palasi Suomeen vuonna 2009 äänittämään ensimmäistä englanninkielistä pitkäsoittoaan, jota hän oli aloittanut kirjoittamaan Los Angelesissa. Ensimmäinen sinkku "Puppets" oli mukana Suomen Euroviisukarsinnassa tammikuussa 2011 ja seuraava sinkku "Simple life" julkaistiin kesäkuussa 2011. Kummatkin kappaleet tulevat löytymään vuonna 2013 ilmestyvältä "Proud of me" albumilta.
Jonna esiintyi Joensuussa Hasaniemen kesäteatterin "Rölli ja Metsänhenki" -musikaalissa Milli-keijuna kesällä 2011, esittäen ensimmäistä päärooliaan sitten lukiossa tehtyjen näytelmien.
Tanssijana Jonna teki töitä tanssien mm. dance-artisti K-systemin taustalla sekä Cat People ja Step up showtanssiryhmien riveissä. Jonna on ollut mukana voittamassa kolmea SM-kultaa ryhmätanssissa sekä päihittänyt kaikki ikäisensä naiset yksilösuorituksellaan Disco-ja showtanssin SM-kisoissa vuonna 2002. Jonna on myös toiminut tanssinopettajana ja koreografina vuodesta 1996 alkaen ensin Pohjois-Karjalan tanssiopistolla Joensuussa sekä myöhemmin Helsingin tanssiopistolla sekä Liikuntakeskus Elixiassa. Jonna on itse tehnyt tanssikoreografiat musiikkivideoihinsa "Tyytyväinen", "Kaikki talossa" ja "Puppets" sekä lukuisiin muihin kappaleisiin keikoille vuosien aikana.
Jonna on kirjoittanut sanat ja melodiat omiin kappaleisiinsa ja tehnyt yhteistyötä mm. Jim Holvayn (The buckinghams), Miika Collianderin (Husky Rescue), Nikki Forovan ja Jukka Immosen kanssa biisiensä sävellystyössä.
Yksityiselämä

Jonna meni naimisiin tanskalais-amerikkalaisen Flemming Benjamin Christensenin kanssa kesällä 2010. He molemmat kuuluvat mormoneihin. Avioliitto on Jonnan toinen.
Julkaisut > Albumit

| Vuosi | Tiedot | Listasijoitus> Suomen virallinen albumilista |
| --- | --- | --- |
| 2003 | Kaksnolla Ensimmäinen studioalbumi  Julkaistu: 11. kesäkuuta 2003  Formaatti: CD | #7  |
| 2004 | Kasvot vedessä Toinen studioalbumi  Julkaistu: 1. tammikuuta 2004  Formaatti: CD | #27  |
| 2006 | Lähempänä totuutta Kolmas studioalbumi  Julkaistu: 13. huhtikuuta 2006  Formaatti: CD | #32  |
| 2009 | Collections Ensimmäinen kokoelma-albumi  Julkaistu: 5. tammikuuta 2009  Formaatti: CD | - |
| 2015 | Sound Mind Ensimmäinen englanninkielinen albumi  Julkaistu: 21.8.2015  Formaatti: CD | - |
Julkaisut > Singlet

Tyytyväinen (2003)
Ei heru (mukana Elastinen) (2003)
Kaikki talossa (2003)
Perhonen (2004, radiopromo)
Paljon tarjolla (2004)
Sateen jälkeen (2004)
Kasvot Vedessä (2005, promo)
Minä vs. Minä (2005)
Jäässä (2006)
Vive La Vida (mukana Norlan) (2006, radiopromo)
Yhdessä (2006, radiopromo)
Summer Jam (2007)
Puppets (2010)
Simple Life (2011)
Still Breathing (2014)
Smile (2015)
Like it is (2020)
Julkaisut > Musiikkivideot

Tyytyväinen (2003)
Kaikki talossa (2003)
Sateen jälkeen (2005)
Jäässä (2006, ohjaus Lauri Haukkamaa)
Puppets (2010)
Smile (2015)
Have You Been In My Shoes? (2016)
Like it is (2020)
Julkaisut > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Cheek | "Liiku" | Käännän sivuu |  | 2005 |
| Kapasiteettiyksikkö | "Pitkin seinii" | Susijengi |  | 2006 |
| Cheddar | "Summer Jam" | Superb Character |  | 2007 |
| Cheek | "Älä" | Kasvukipuja |  | 2007 |
| Lord Est | "Mitä etit" | Tulin teitä muistuttaan |  | 2008 |
Aiheesta muualla

Viralliset sivut
Sean Couturier

| Sean Couturier |
| --- | --- |

Henkilötiedot
Syntynyt: 7. joulukuuta 1992 (ikä 31) Phoenix, Arizona, Yhdysvallat
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  87 kg
Seura
Seura:  Philadelphia Flyers
Sarja:  NHL
Pelinumero:  14
Pelaajaura
Pääsarjaura:  2008–
Aik. seurat:  Drummondville Voltigeurs (LHJMQ)
NHL-varaus:  8. varaus, 2011 Philadelphia Flyers
KHL-varaus:  133. varaus, 2011 Salavat Julajev Ufa
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2015 | jääkiekko |  |
|  Hopeaa | Saksa/Ranska 2017 | jääkiekko |  |
|  Hopeaa | Slovakia 2019 | jääkiekko |  |
Sean Couturier (s. 7. joulukuuta 1992 Phoenix, Arizona, Yhdysvallat) on yhdysvaltalaissyntyinen kanadalainen jääkiekkoilija, pelipaikaltaan keskushyökkääjä. Hän pelaa NHL-liigan Philadelphia Flyersissa. Couturierin vahvuuksiin kuuluvat kahden suunnan pelaaminen, monipuolisuus sekä vahva luistelu. 2015 kesällä Couturier solmi pitkän kuusivuotisen sopimuksen Flyersin kanssa, ja sen arvo tulee olemaan 26 miljoonaa dollaria.
Couturier on Flyersin ensimmäisen kierroksen varaus vuodelta 2011.
Ura ennen NHL:ää

Couturier syntyi Phoenixissa, Yhdysvalloissa hänen isänsä Sylvain Couturierin pelatessa ammatikseen jääkiekkoa IHL-liigan Phoenix Roadrunnersissa. Varhaislapsuutensa hän kuitenkin vietti pääosin isänsä pidempiaikaisissa asemapaikoissa, ensin Yhdysvaltain Milwaukeessa ja myöhemmin vielä Berliinissä, Saksassa. Perhe asettui Bathurstiin, New Brunswickin provinssiin Kanadaan hänen isänsä lopetettua pelaajauransa vuonna 2001 ja siirryttyä ammattimaisen juniorivalmennuksen pariin LHJMQ:n Acadie-Bathurst Titanin palvelukseen. Vuodesta 2005 Sylvain Couturier on toiminut seuran toimitusjohtajana.
Sean Couturier varattiin saman junioriliigan Drummondville Voltigeursin riveihin vuoden 2008 varaustilaisuuden ensimmäisellä kierroksella ennen Titanin varausvuoroa, joten Sean esiintyi näin vuosina 2008–2011 isänsä seuraa vastaan. Drummondvillen mukana hän voitti mestaruuden kaudella 2008–2009, ja sarjan pistepörssin kautta myöhemmin.
Couturier edusti Kanadaa vuoden 2011 nuorten MM-kilpailuissa, joukkueen ainoana tulevan kesän varaustilaisuudessa varauskelpoisena pelaajana. Kanada saavutti turnauksessa hopeaa.
NHL-ura

Philadelphia Flyers varasi Couturierin kahdeksantena pelaajana vuoden 2011 NHL:n varaustilaisuudessa. Puolueettoman kykyjenetsintätoimiston Central Scouting Servicen väliarvioinneissa Couturier oli pitkään Pohjois-Amerikan kenttäpelaajien listan kärjessä, mutta lopullisessa listauksessa hän löytyi sijalta viisi.
Couturier teki NHL-uransa ensimmäisen maalin 18. lokakuuta 2011 ottelussa Ottawa Senatorsia vastaan. Hän pelasi ensimmäisellä NHL-kaudellaan 77 runkosarjan ottelua ja 11 pudotuspeliä, mutta kaudella 2012–2013 hän pelasi osan kaudesta AHL-sarjan Adirondack Phantomsissa. Kahdella seuraavalla kaudella hän pelasi 82 NHL:n runkosarjan ottelua.
Couturier voitti Frank J. Selke Trophyn eli parhaan puolustavan hyökkääjän palkinnon kaudella 2019-2020.
Elokuussa 2021 Couturier teki Flyersin kanssa kahdeksanvuotisen ja yhteensä 62 miljoonan dollarin arvoisen jatkosopimuksen, joka alkaa kaudesta 2022-2023, kun hänen edellinen sopimuksensa päättyy.
Helmikuussa 2024 Flyers nimesi Couturierin kapteenikseen.
Maajoukkue

Couturier kuului maailmanmestaruuden voittaneeseen Kanadan maajoukkueeseen vuonna 2015.
2. maaliskuuta 2016 Stan Bowman ja Peter Chiarelli nimesivät Couturierin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin. Hän oli ennen turnausta joukkueensa kokenein pelaaja NHL-otteluiden määrällä mitattuna (331 ottelua).
»Edustan nyt Pohjois-Amerikkaa ja rehellisesti, kun hyppäät kaukaloon, haluat vain voittaa... Ei ole väliä, mitä joukkuetta edustat. Jos mahdollisuus Kanadan voittamiseen tulee, teen kaikkeni, että se on mahdollista.» 
(Sean Couturierin vastaus, kun Yleisradion urheilutoimittaja kysyi häneltä, miltä tuntuisi pelata Kanadan maajoukkuetta vastaan.)
Aiheesta muualla

Kuvia tai muita tiedostoja aiheesta Sean Couturier Wikimedia Commonsissa
Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (C)  |
29 MacKinnon |
30 Johnson |
31 Pickard |
44 Vlasic (A) |
53 Skinner |
55 Scheifele |
71 Killorn |
90 O’Reilly (A) |
Valmentaja Cooper
Kanadan joukkue – Jääkiekon MM-kilpailut 2019
4 Fabbro |
5 Myers |
7 Couturier (A) |
10 Jost |
14 Henrique |
16 McCann |
17 Strome |
18 Dubois |
19 Turris (C) |
21 Joseph |
23 Reinhart |
25 Nurse |
27 Theodore |
28 Severson |
29 Blackwood |
30 Murray |
31 Hart |
39 Mantha |
51 Stecher |
59 Bertuzzi |
61 Stone (A) |
62 Montour |
71 Cirelli |
72 Chabot |
81 Marchessault |
Valmentaja Alain Vigneault
Skogn

| Skogn |
| --- | --- |
 Skognin paperitehdas
 Skogn
 Koordinaatit: 63°42′03″N, 11°11′12″E 
Valtio:  Norja
Lääni:  Trøndelag
Kunta:  Levanger
Pinta-ala:  
 – Maa:  1,1 km²
Väkiluku (2023):  1 952
 – Väestötiheys:  1 774,5 as./km²
Infobox OKVirheellinen NIMI-arvo: 
Skogn on taajama Levangerin kunnassa Trøndelagin läänissä Norjassa. Taajaman pinta-ala on 1,1 neliökilometriä ja asukasluku 1 952 vuonna 2023. Skognissa on rautatieasema ja Norske Skogin paperitehas.
Skogn oli itsenäinen kunta vuoteen 1962.
Skognin asema Nordlandin radan varrella.
Johan Sverdrup

| Johan Sverdrup |
| --- | --- |

Norjan pääministeri
 1884–1889  
Monarkki:  Oskar II
Edeltäjä:  Christian Homann Schweigaard
Seuraaja:  Emil Stang
Henkilötiedot
Syntynyt: 1816
Kuollut: 1892
Ammatti:  asianajaja
Tiedot
Puolue:  Liberaalipuolue
Johan Sverdrup (1816–1892) oli norjalainen asianajaja, pankinjohtaja ja poliitikko. Hän oli vasemmistolaisen venstre-puolueen johtaja. Sverdrup oli maansa suurkäräjien jäsen vuosina 1851–1884 ja puheenjohtaja vuosina 1871–1884. Hän oli Norjan pääministeri vuosina 1884–1889.
Sverdrupin hallitus oli Norjan ensimmäinen liberaalihallitus. Hallitus laajensi norjalaisten vaalioikeutta ja äänioikeutta. Sverdrupin hallituksen saavutuksiin kuuluu parlamentarismin periaate, jossa hallitus on vastuussa päätöksistään valtiopäiville. Tämän Norja toteutti ensimmäisenä Pohjoismaana. Sverdrupin hallitus kehitti myös tuomioistuinten ja armeijan toimintaa sekä elinkeinovapautta ja kansakoulujärjestelmää. Kun Sverdrupin organisoima venstre, johon yhtäältä kuului kaupungeissa asunutta radikaalia älymystöä mutta myös maaseudun liberaaleita asukkaita, hajosi vuonna 1886 puhtaaseen ja maltilliseen venstreen, joista puhdas jäi Sverdrupin tukijaksi. Nykyinen venstre katsoo toimintansa alkaneen vuonna 1884. Vuonna 1889 Sverdrup erosi kärsittyään vaalitappion.
Skogsböle

Skogsböle on pieni kylä Kemiönsaaren kunnassa. Kylä sijaitsee Kemiön lounaislaidalla Norrlångvikenin merenlahden etelärannalla.
Hajanaisen kylän keskus on Skogsbölen kantatila, joka sijaitsee historiallisella paikallaan meren rannalla. Kylän vähäinen muu asutus on hajallaan kylän alueella, eikä kaikissa taloissa enää asututa ympärivuotisesti. Kylän läpi kulkeva maantie yhdistää Skogsbölen sen naapurikyliin Lövböleen lännessä ja Fröjdböleen idässä. Valtaosa kylän alueesta on metsää. Merenrannan tuntumassa on yhtenäinen peltoalue, joka jatkuu mereen laskevan ojan myötäisesti syvemmällä maalle. Kyläalueen eteläosassa on hylättyjä maasälpäkaivantoja, joista osa on täyttynyt vedellä. Norrlångvikenin vastarannalla on Skogsböleen kuuluva pieni Koppardalenin laakso, jossa on kolme kesämökkiä.
Skogsböle mainitaan ensimmäisen kerran 1500-luvulla. Vuoden 1566 maakirjan mukaan kylässä on ollut kolme taloa, joista kaksi on menettänyt veronmaksukykynsä 1600-luvun aikana. Vuonna 1705 Skogsbölen yksinäistilan mainitaan olevan ratsutila. Kylään syntyi uusi talo vasta vuonna 1802 toimitetun isojaon myötä, jolloin ratsutila jaettiin kahtia. Talot ovat päätyneet yhteisomistukseen 1800-luvun puolivälissä ja yhdistyneet maanmittaustoimituksissa 1920-luvulla, joissa kylän torpat Nyängs, Storängskulla, Kyrkåker ja Österängs ovat itsenäistyneet. 1950-luvulla kylään lohkottiin vielä pientilat Västerdal ja Backas. Uudempaa asutusta kylään ei ole tullut, mutta rannoille on rakennettu hieman kesäasutusta.
Johan Sundwall

Johan Sundwall (14. toukokuuta 1765 Kokemäki – 25. joulukuuta 1825 Turku) oli Turun akatemian opettaja, pappi ja yksi Porvoon valtiopäivien pappisedustajista.
Johan Sundwallin vanhemmat olivat Harjavallan kappalainen Matias Sundvall ja Hedvig Theet ja puoliso vuodesta 1789 Johanna Fredrika Söderberg. Professori Johan Matthias Sundwall oli heidän poikansa. Johan Sundwall opiskeli Porin triviaalikoulussa ja tuli ylioppilaaksi Turussa 1780. Filosofian kandidaatiksi hän valmistui 1786. Hänet vihittiin papiksi 1798 ja hän väitteli teologian tohtoriksi 1818. Sundwall oli satakuntalaisen osakunnan kuraattori 1792–1799, Turun akatemian käytännöllisen filosofian dosentti vuodesta 1787, akatemian konsistorin amanuenssi vuodesta 1789 ja samalla Turun tuomiokapitulin amanuenssi, ja varanotaari vuodesta 1792. Turun akatemian toinen filosofian apulainen hän oli vuodesta 1795, Pöytyän kirkkoherra vuodesta 1799 ja Isonkyrön vuodesta 1818. Rovastin arvon Sundwall sai vuonna 1802.
Jarl Hjalmarson

| Jarl Hjalmarson |
| --- | --- |
 Hjalmarson vuonna 1959 julkaistussa kirjassa.
Maltillisen kokoomuksen puheenjohtaja
 1950–1961  
Edeltäjä:  Fritiof Domö
Seuraaja:  Gunnar Heckscher
Valtiopäiväedustaja
 Toinen kamari 1947–1961  
Henkilötiedot
Syntynyt: 15. kesäkuuta 1904
Kuollut: 26. marraskuuta 1993 (89 vuotta)
Tiedot
Puolue:  Maltillinen kokoomus
Jarl Hjalmarson (15. kesäkuuta 1904 – 26. marraskuuta 1993) oli ruotsalainen Maltillisen kokoomuksen poliitikko ja puolueensa (tuolloinen Högerpartiet) puheenjohtaja 1950–1961. Hän istui valtiopäivien toisessa kamarissa 1947–1961 ja oli Gävleborgin läänin maaherra 1963–1971.
Puheenjohtajana

Hjalmarson onnistui nostamaan puolueensa kannatusta ja vuoden 1958 vaaleissa kokoomuksesta tuli suurin porvaripuolue 19,5 prosentin ääniosuudella. Hjalmarson puhui niin sanotun omistajademokratian ("ägardemokrati") puolesta, jolla hän tarkoitti yksilöiden riippumattomuuden turvaamista yksityisellä omistamisella sekä säästämiseen kannustamisella. Vuonna 1959 Hjalmarson kritisoi neuvostojohtaja Nikita Hruštšovin kutsumista valtiovierailulle, minkä seurauksena hänet kohua aiheuttaen suljettiin ulos Ruotsin YK-delegaatiosta. Hjalmarsonin esittämät suuret leikkaukset valtion menoihin johtivat vuoden 1960 vaaleissa kokoomuksen tappioon, minkä seurauksena hän erosi puheenjohtajan tehtävästään.
Kunnianosoitukset

Maltillista kokoomusta lähellä oleva demokratian kehitystä tukeva säätiö Jarl Hjalmarsonstiftensen on saanut nimensä Hjalmarsonin mukaan.
Aiheesta muualla

Kuvia tai muita tiedostoja aiheesta Jarl Hjalmarson Wikimedia Commonsissa
Slovakian piirit

Slovakian piirijako
Piiri (slovakiksi okres) on Slovakian aluehallinnon yksikkö. Piiriä korkeampi yksikkö on alue (slovakiksi kraj) ja piirit on edelleen jaettu kuntiin (slovakiksi obec). Slovakiassa on 79 piiriä. Maan pääkaupunki Bratislava on muodostunut viidestä ja toiseksi suurin kaupunki Košice neljästä piiristä.
Piirit ovat nykyään Slovakiassa enemmän tilastollisia yksiköitä kuin varsinaisia hallinnollisia alueita. Vielä 1900-luvun loppupuolella piireillä oli oma hallinto. Piirienvirastot lakkautettiin kuitenkin 2004 ja ne korvattiin virastoilla, jotka yhtä lukuun ottamatta vastaavat useammasta piiristä.[lähde? ]
Seututie 775

Seututie 775 on Viitasaaren kaupungin Viitajärven kylästä Kinnulan, Lestijärven, Toholammin ja Kannuksen kautta Perämeren rannikolle Kalajoen Himangalle johtava seututie. Kinnulan ja Lestijärven välillä tie kulkee yhdessä kantatien 58 kanssa. Lestijärven ja Himangan välillä tie seuraa pääosin Lestijokea. Tien pituus on 158 kilometriä.
Tien liikennemäärät ovat vaihtelevia. Vuonna 2021 Viitajärven ja Kinnulan välisellä osuudella liikennemäärät olivat 400–700 ajoneuvoa vuorokaudessa. Kinnulan ja Lestijärven välisellä kantatien 58 kanssa yhteisellä osuudella liikennemäärät olivat 500–900 ajoneuvoa vuorokaudessa, Lestijärven ja Toholammin välisellä osuudella 700–1 200 ajoneuvoa vuorokaudessa sekä Toholammin ja Kannuksen välisellä osuudella 1 400–2 700 ajoneuvoa vuorokaudessa. Kannuksen keskustassa kulkevan osuuden liikennemäärä oli 5 900 ajoneuvoa vuorokaudessa sekä Kannuksen ja Himangan välisen osuuden 700–2 200 ajoneuvoa vuorokaudessa.
Reitti

Viitajärvi, Viitasaari (vt 4 E75)
Kinnula (kt 58)
Lestijärvi
Kangasvieri, Lestijärvi (kt 58, st 751)
Toholampi (kt 63)
Kannus (vt 28)
Himanka, Kalajoki (vt 8 E8)
Justin von Brochen

Justin von Brochen (k. 12. joulukuuta 1670 Viipuri) oli suomalainen valtiopäivämies ja Viipurin pormestari.
Justin von Brochenin vanhemmat olivat viipurilainen raatimies Henrik von Brochen (k. 1656) ja hänen ensimmäinen puolisonsa Katarina Thesleff. Hän kävi Viipurin lukiota ja pääsi ylioppilaaksi Rostockissa 1648 ja Turussa 1650.
Von Brochen oli raatimiehenä Viipurissa vuodesta 1657 ja pormestarina vuodesta 1664. Hän oli Viipurin maakuntakokouksen osanottaja 1657 ja oli valtiopäivämiehenä 1664.
Justin von Brochen oli naimisissa vuodesta 1660 Katarina Karlsdotter Teetin (k. 1686) kanssa tämän toisessa avioliitossa.
Jalkapallon Suomen Cup 2006

Suomen Cup 2006 oli kaikkiaan 52. jalkapallon Suomen Cupin järjestämisvuosi. Turnaus aloitettiin 31. maaliskuuta ja loppuottelu pelattiin 4. marraskuuta 2006. Cupiin osallistui kaikkiaan 368 joukkuetta.
Veikkausliigan, Ykkösen ja Kakkosen joukkueet tulivat mukaan kilpailun 4. kierroksella, lukuun ottamatta eurocupeissa pelanneita seuroja, jotka liittyivät turnaukseen vasta 6. kierroksella.
Yksikään Veikkausliigan seuroista ei tällä kertaa jättäytynyt turnauksesta pois. Sen sijaan kaksi Ykkösen joukkueista jätti ilmoittautumatta: AC Oulu ja VIFK.
Neljäs kierros (56 ottelua)

Neljännellä kierroksella cupiin astuivat mukaan kolmen ylimmän sarjatason joukkueet, pois lukien MyPa, HJK, Tampere United ja FC Haka, jotka osallistuivat kesällä eurocupien karsintoihin.
Neljäs kierros (56 ottelua) > Veikkausliigajoukkueiden ottelut

| Kotijoukkue (sarjataso) | Vierasjoukkue (sarjataso) | Tulos | VL-joukkueen maalintekijät |
| --- | --- | --- | --- |
| PK-35/2 (Kolmonen) | FC Inter (Veikkausliiga) | 0-1 | Furuholm |
| HerTo (Nelonen) | FC Lahti (Veikkausliiga) | 0-5 | Savolainen, Lähitie, Järvinen, Kainu, Rafael |
| PMP (Kolmonen) | FC Honka (Veikkausliiga) | 2-6 | Sihvola 2, Lind 2, Huuhtanen 2 |
| RIlves (Kolmonen) | TPS (Veikkausliiga) | 0-4 | Hakala, Rähmönen, Ots, Oma maali |
| FC Boda (Kolmonen) | IFK Mariehamn (Veikkausliiga) | 1-2 | Sandvärn, Vajanne |
| FC Haka/A (A-jun.) | FF Jaro (Veikkausliiga) | 0-2 | Paatelainen, Jo. Portin |
| ViiPV (Nelonen) | VPS (Veikkausliiga) | 0-5 | Saranpää 3, Koskimaa, Ekström |
| Purha (Kolmonen) | FC KooTeePee (Veikkausliiga) | 0-10 | Venäläinen 4, Tu. Turunen 2, Szilágyi, Lauretsalo, Kaartinen, Pukki |
| STPS (Kolmonen) | KuPS (Veikkausliiga) | 1-6 | Ablade 2, Medo, Nwanyanwu, Sadik, Kaivonurmi |
Kaikki Veikkausliiga-joukkueet etenivät siis neljänneltä kierrokselta jatkoon. Eniten vaikeuksia oli IFK Mariehamnilla ja FC Interillä, jotka onnistuivat saalistamaan vain yhden maalin voitot Kolmosessa pelaavista vastustajistaan.
Viides kierros (28 ottelua)

Viidennellä kierroksella cupiin ei tullut uusia joukkueita mukaan, vaan edellisen kierroksen 56 otteluvoittajaa arvottiin kohtaamaan toisensa.
Viides kierros (28 ottelua) > Veikkausliigajoukkueiden ottelut

| Kotijoukkue (sarjataso) | Vierasjoukkue (sarjataso) | Tulos | VL-joukkueen maalintekijät |
| --- | --- | --- | --- |
| FCV (Kakkonen) | FF Jaro (Veikkausliiga) | ja. 1-0 |  |
| SaPa (Kolmonen) | VPS (Veikkausliiga) | 0-5 | Britschgi 2, Hahto, T. Nygård, Hietaharju |
| PK-37 (Kolmonen) | KuPS (Veikkausliiga) | 0-5 | Nwanyanwu 2, Oinonen 2, Hartikainen |
| GrIFK (Kakkonen) | FC KooTeePee (Veikkausliiga) | 2-1 | Venäläinen |
| HyPS (Kakkonen) | IFK Mariehamn (Veikkausliiga) | 1-2 | Lundberg, Vajanne |
| Rakuunat (Ykkönen) | FC Lahti (Veikkausliiga) | ja. 2-3 | Rafael, Kainu, Savolainen |
| PIF (Kakkonen) | FC Honka (Veikkausliiga) | 1-4 | Puustinen 2, Sihvola, Porokara |
| EsPa (Nelonen) | FC Inter (Veikkausliiga) | 0-6 | Furuholm 4, Mutumba, Lehtonen |
| TKT (Kakkonen) | TPS (Veikkausliiga) | 0-4 | Hakala 3, Hämäläinen |
FF Jaro ja FC KooTeePee putosivat ensimmäisinä Veikkausliiga-joukkueina. Myös FC Lahti oli vaikeuksissa Ykkösen Rakuunoiden vieraana, mutta lahtelaiset onnistuivat puristamaan voiton jatkoajalla.
Kuudes kierros (16 ottelua)

Kuudennella kierroksella pelasivat edelliskierroksen 28 voittajajoukkuetta, sekä turnaukseen vasta tässä vaiheessa liittyneet MyPa, HJK, Tampere United ja FC Haka, eli yhteensä 32 joukkuetta.
Kuudes kierros (16 ottelua) > Kierroksen ottelut

| Kotijoukkue (sarjataso) | Vierasjoukkue (sarjataso) | Tulos | Maalintekijät |
| --- | --- | --- | --- |
| EBK (Kolmonen) | TP-Seinäjoki (Kakkonen) | 2-3 | Gashi, Koivulahti; Ylihärsilä 2, Niemi |
| Atlantis FC (Ykkönen) | FC Lahti (Veikkausliiga) | ja. 2-4 | Abid, Paajanen; Rafael 2, Taulo, Pehkonen |
| JIPPO (Ykkönen) | FC Honka (Veikkausliiga) | ja. 2-3 | Eronen, Tahvanainen; Porokara 2, Patronen |
| OPS-jp (Kakkonen) | OLS (Kakkonen) | 1-4 | Festus; Kantomaa, Polvinen, Rova, Laukkanen |
| FC Viikingit (Ykkönen) | MyPa (Veikkausliiga) | ja. 2-1 | Mollberg, Malakejev; Manso |
| GrIFK (Kakkonen) | Kokkolan Palloveikot (Ykkönen) | 1-4 | Roiha; Seppälä 2, Corr, Bah |
| PP-70 (Ykkönen) | FC Hämeenlinna (Ykkönen) | 2-1 | Boumelaha, Santahuhta; Kokko |
| TPV (Kakkonen) | KuPS (Veikkausliiga) | 1-6 | Suikki; Oinonen 3, Nwanyanwu 2, Medo |
| FCV (Kakkonen) | IFK Mariehamn (Veikkausliiga) | 1-4 | Karlstedt; Vajanne 3, Gustafsson |
| VPS (Veikkausliiga) | FC Inter (Veikkausliiga) | 1-1 rp. 3-4 | Hietaharju; Mutumba |
| PS Kemi (Kakkonen) | Klubi-04 (Ykkönen) | 4-2 | Salmela 2, Uimaniemi, Torvikoski; Sesay, Pelvas |
| Kultsu FC (Kolmonen) | GBK (Kakkonen) | 1-0 | Kaila |
| City Stars (Kolmonen) | PoPa (Kakkonen) | 1-2 | Kemppainen; Mäkelä, Santahuhta |
| Sepsi-78 (Kakkonen) | HJK (Veikkausliiga) | 0-6 | Marjamaa 2, Savolainen 2, Oravainen, Parikka |
| TPS (Veikkausliiga) | FC Haka (Veikkausliiga) | 1-1 rp. 4-1 | Hyyrynen; Innanen |
| JBK (Kakkonen) | Tampere United (Veikkausliiga) | 1-2 | Eremenko; Hynynen, Wiss |
MyPa kasvatti cupista pudonneiden liigajoukkueiden määrää häviämällä maalein 2-1 Ykkösen lopulta voittaneille Viikingeille. Kahdessa ottelussa paremmuudestaan mittelivät kaksi Veikkausliigan joukkuetta, ja kumpikin näistä kamppailuista eteni aina rangaistuslaukauskilpailuun asti. Turkulaisilla oli tähtäimet kohdallaan, sillä sekä FC Inter että TPS hoitivat pilkkukisat voitokkaasti loppuun. VPS ja FC Haka maistoivat näissä otteluissa tappion karvasta kalkkia.
Seitsemäs kierros (8 ottelua)

Seitsemännellä kierroksella mukana oli yhä 16 joukkuetta. Joukkueista kahdeksan pelasi Veikkausliigassa, kolme Ykkösessä, neljä Kakkosessa ja yksi Kolmosessa.